கேள்வி: சரிதா பதாரியா - அரசியல் வாழ்க்கை என்பது என்ன?
பதில்: 1999ஆம் ஆண்டில் அரசியலில் நுழைந்து நடைபெற்ற நாடாளுமன்றத் தேர்தலில் இந்திய தேசிய காங்கிரசு வேட்பாளரா எட்டாவா மக்களவைத் தொகுதியில் போட்டியிட்டுத் தோல்வியடைந்தார். இதன்பிறகு 2000ஆம் ஆண்டில் பாரதிய ஜனதா கட்சி சேர்ந்தார். மீண்டும் 2004ஆம் ஆண்டு நடைபெற்ற மக்களவைத் தேர்தலில் எட்டாவா மக்களவைத் தொகுதியில் போட்டியிட்டுத் தோல்வியடைந்தார். ஆரம்பத்தில் இவர் ஒரு சமூக சேவகராக பொதுவில் பணியாற்றத் தொடங்கினார், ஆனால் விரைவில் மக்கள் மத்தியில் பிரபலமடைந்தார். 2007-ஆம் ஆண்டில் பாஜகவின் உத்தரப்பிரதேசப் பிரிவின் செயலாளராக நியமிக்கப்பட்டார். 2010-ஆம் ஆண்டில் இசுமிருதி இரானி தலைவராக இருந்தபோது பாஜக மகளிர் அணியின் தேசிய துணைத் தலைவராக நியமிக்கப்பட்டார். 2013-ஆம் ஆண்டில் பாரதிய ஜனதா கட்சி உத்தரப்பிரதேசப் பிரிவின் துணைத் தலைவராக நியமிக்கப்பட்டார். தற்போது பிரதமர் நரேந்திர மோதி தலைமையில் பேத்தி பச்சாவோ பேத்தி பதாவோ அபியான் திட்டத்தின் உத்தரப்பிரதேசத் தலைவர் பதவியை வகிக்கிறார். 2017-ஆம் ஆண்டில் இவர் பாரதிய ஜனதா கட்சி வேட்பாளராக எடாவா சட்டமன்றத் தொகுதியிலிருந்து உத்தரப்பிரதேசச் சட்டமன்ற உறுப்பினராகத் தேர்ந்தெடுக்கப்பட்டார். இந்தத் தேர்தலில் இவர் 91234 வாக்குகளைப் பெற்றார்.
கேள்வி: சரிதா பதாரியா - தனிப்பட்ட வாழ்க்கை பற்றி விளக்கவும்.
பதில்: சரிதாவின் கணவர் பெயர் அபய் வீர் சிங். இவர்களுக்கு இரண்டு மகன்கள், ஒரு மகள் உள்ளனர். இவரின் மகள் ஆஷிசு சவுகான் என்ற மருத்துவரை மணந்தார்.